<http://schema.org/articleBody>
"La defensa 6-0 del Bar\u00E7a Intersport \u00E9s la millor d&amp;#039;Europa, i la seva influ\u00E8ncia sobre el joc dels rivals \u00E9s devastadora. Els jugadors del Reale Ademar Lle\u00F3 ho van comprovar ahir, quan ben aviat es van quedar sense opcions de guanyar una final de la Copa Asobal que jugaven a casa (27-28). Els seus pivots van quedar atrapats per una l\u00EDnia defensiva que esborra qualsevol possibilitat de passada i que els va fer invisibles per als seus companys. Gr\u00E0cies a aquesta defensa, el conjunt blaugrana va obtenir el t\u00EDtol, el set\u00E8 que aconsegueix en una competici\u00F3 en qu\u00E8 ja cap equip discuteix el seu palmar\u00E8s. Deu minuts de partit van ser suficients per veure que tot i el suport de 5.000 aficionats locals, el Reale Ademar Lle\u00F3 ho tindria dif\u00EDcil per discutir l&amp;#039;hegemonia al Bar\u00E7a Intersport. Tres gols de difer\u00E8ncia van obligar Isidoro Mart\u00EDnez a demanar el seu primer temps mort. L&amp;#039;entrenador va tractar d&amp;#039;evitar els contraatacs del conjunt blaugrana, que va exhibir una vegada i una altra una velocitat dif\u00EDcil de contrarestar, i encara m\u00E9s 24 hores despr\u00E9s d&amp;#039;un sobreesfor\u00E7 com el que l&amp;#039;equip local va haver de fer per eliminar l&amp;#039;Atl\u00E8tic de Madrid a les semifinals de dimecres. Durant la primera meitat la renda blaugrana es va mantenir estable al voltant dels cinc punts, fins que el Reale Ademar Lle\u00F3 va reduir-la a tres punts just sobre la botzina que indicava el descans (9-12). Saric atura el tir clau Qualsevol altre equip hauria acceptat una derrota poc important contra el Bar\u00E7a Intersport, per\u00F2 el Reale Ademar Lle\u00F3 no es va conformar a reduir la renda i va tractar de liquidar-la del tot. No ho va aconseguir, per\u00F2 en diferents fases de la segona meitat va estar a punt de fer-ho, quan es va col\u00B7locar a tan sols un gol del conjunt blaugrana. Els especialistes consideren que una remuntada no \u00E9s completa fins que l&amp;#039;equip que redueix la renda no se situa per davant, i aix\u00F2 no va pasar a Lle\u00F3, on l&amp;#039;equip local es va situar com a m\u00E0xim a un gol de difer\u00E8ncia. Van ser moments de molta tensi\u00F3 a Lle\u00F3, ja que el p\u00FAblic va pressionar fins a l&amp;#039;\u00FAltim moment per esgotar les seves opcions de vict\u00F2ria. Antonio Garc\u00EDa es va convertir en la met\u00E0fora perfecta d&amp;#039;un equip local que no es va rendir i que va lluitar fins al final.De fet, el Reale Ademar Lle\u00F3 va disposar d&amp;#039;una pilota per igualar el partit, quan 15 segons abans del final va recuperar la possessi\u00F3 i Jaime va intentar un \u00FAltim llan\u00E7ament que Daniel Saric, el millor porter del campionat, va aconseguir aturar. &amp;quot;Crec que no es pot demanar m\u00E9s. L&amp;#039;\u00FAnic que li demano al pr\u00F2xim any \u00E9s que ens respectin les lesions, perqu\u00E8 tenim un equip extraordinari&amp;quot;, va dir Saric en acabar un partit en qu\u00E8, de nou, va ser protagonista decisiu. El Bar\u00E7a aconsegueix aix\u00ED arribar a l&amp;#039;aturada nadalenca amb un triomf que refor\u00E7a un projecte que va comen\u00E7ar la temporada amb una decepci\u00F3, la de la Supercopa."^^<http://www.w3.org/2001/XMLSchema#string>
<http://www.ara.cat/esports/Barca-Intersport-setena-Copa-Asobal_0_614338628.html>